讀邸報
作者：裘萬頃
朝代：宋

paragraphs: 紛紛天下事，翻覆良難期。
不知窈冥中，主張者云誰。
工拙判兩塗，人謀豈容施。
得非欲平治，機緘遂潛移。
目前三四公，並用無一遺。
毋嫌滯一州，民實邦之基。
鄉來番江頭，親見國子師。
德行淵與騫，千載如同時。
斯人使臨民，兒不頼母慈。
人言致泰和，須索登臯夔。
位崇澤斯均，否則失所宜。
天乎儻人從，何時可臻茲。